ועדת הכספים, כנסת 20, פרוטוקול מספר 955, 2018-02-13 11:37

משה גפני: אני פותח את ישיבת ועדת הכספים.

משה גפני: על סדר היום צו תעריף המכס והפטורים ומס קנייה על טובין (תיקון מס' 2), התשע"ח-2018.

<יוליה אונגר: שלום.

<יוליה אונגר: רשות המסים.

<יוליה אונגר: הצו דוחה את הפעימה של הפחתות מכסים בדגים של בורי, קרפיון ואמנון בשנה אחת.

<יוליה אונגר: מכיוון שבהסכם שנחתם בין אגף התקציבים לדייגים היה רשום שאם פדיון הדייגים ירד באחוז מסוים - - -

משה גפני: ב-10 אחוזים.

<יוליה אונגר: כן.

<יוליה אונגר: אז תהיה בחינה נוספת לגבי הצו.

<יוליה אונגר: מה שקרה זה שאכן הפדיון ירד ולכן הפעימה נעצרה.

איתן ברושי: למה את אומרת שנה?

איתן ברושי: כאן כתוב עד 2021.

<יוליה אונגר: זו הפחתה שנועדה לשלוש שנים ובעצם ההפחתה הראשונה כבר נכנסה לתוקף.

<יוליה אונגר: את ההפחתה של 2018 אנחנו דוחים לתחילת 2019.

משה גפני: האמת שלא כל כך הבנתי.

משה גפני: כאשר יש צו על הפחתה - - -

איתן ברושי: אנו לכאן בפברואר כדי לדבר על שנה?

איתן ברושי: נביא אתכם עוד פעם כל יום?

איתן ברושי: אנחנו נאשר את זה לכמה שנים עכשיו.

משה גפני: רגע.

משה גפני: אתה מבין הכול אבל אני לא כל כך מבין מהר.

משה גפני: כאשר יש הפחתה על מכס, יש לזה שתי השלכות.

משה גפני: השלכה אחת על התעשייה הישראלית והשלכה שנייה על הוזלת המחירים, שזה תרתי דסתרי.

משה גפני: זאת אומרת, מצד אחד אנחנו רוצים להוזיל מחירים ולכן עושים את הצו הזה.

משה גפני: מצד שני אנחנו לא רוצים לפגוע בתעסוקה בישראל ואז אנחנו בוחנים - וזה מה שאמרת ואת זה אני רוצה להבין – מצד אחד את הוזלת המחירים, אנחנו בוחנים את הפגיעה בתעשייה הישראלית.

משה גפני: מה זה השפיע על הוזלת המחירים?

<תמר לוי בונה: ברשותכם, אני אענה.

<תמר לוי בונה: אני מאגף התקציבים.

<תמר לוי בונה: קודם כל, רק כדי לחדד.

<תמר לוי בונה: הצו שמובא לפניכם היום, משמעותו בעצם היא להותיר את רמת המכס על כנה.

משה גפני: כן.

משה גפני: אני יודע.

משה גפני: זה מאוד חשוב לדעת גם לדיון הבא מה עשה הצו הזה שהפחית את המסים, את המכס.

משה גפני: מה הוא עשה למחירים.

<תמר לוי בונה: לפי הנתונים של הלמ"ס, מחירו של פילה אמנון ירד ב-22 אחוזים, מ-42 שקלים ל-33 שקלים והייתה עלייה של 47 אחוזים ביבוא.

משה גפני: הייתה ירידה במחיר דגי האמנון.

<תמר לוי בונה: הייתה הוזלה.

משה גפני: ובדגים האחרים?

<תמר לוי בונה: מיד אני אומר לך לגבי דגים אחרים.

איתן ברושי: עד שאת חושבת, תגידי גם מה זה עשה למגדלים.

איתן ברושי: מה זה עשה לרמי לוי אנחנו יודעים.

<תמר לוי בונה: מבחינת המגדלים - - -

משה גפני: לא.

משה גפני: קודם תשובה לשאלה שלי.

איתן ברושי: קודם היושב ראש.

משה גפני: קודם המחירים.

משה גפני: הדבר הראשון במעלה.

<תמר לוי בונה: מיד נציג את המחירים של הדגים האחרים.

משה גפני: זה הרבה זמן עד שתמצאי?

<עמיחי גלר: אני יכול לומר.

<עמיחי גלר: אני מארגון מגדלי הדגים.

<עמיחי גלר: אני רוצה לומר כאן בצורה מפורשת שחלק מהירידה לא קשורה לירידת המכס אלא ירידת המוצר מסין מ-14 או 13 שקלים ל-9.5 שקלים.

<עמיחי גלר: כלומר, חלק מההורדה לא נעשה בגלל הורדת המכס.

<עמיחי גלר: דרך אגב, אם הורדת המכס הייתה מגיעה לצרכן, זה היה צריך לרדת ב-13-12 שקלים לפחות וזה לא קרה.

<עמיחי גלר: אנחנו כמגדלים, הדבר ברור וזה מוסכם גם על תמר, היו לנו הרבה דיונים על זה, הפסדנו הרבה כסף.

<עמיחי גלר: המחיר לצרכן של הדגים הטריים, כמעט לא קרה לו שום דבר.

<עמיחי גלר: אנחנו כמגדלים, כוח המיקוח שלנו ירד.

משה גפני: מה שאמרה תמר, היא אמרה שהמחיר ירד ב-22 אחוזים.

<עמיחי גלר: אני אומר עוד פעם שהמחיר של האמנונים הקפואים לפי הלשכה המרכזית לסטטיסטיקה, זה תלוי מאיפה מסתכלים, ירד מ-40 ל-33 שקלים.

<עמיחי גלר: אבל מתוך זה, ארבעה שקלים הייתה ירידה של מחיר המוצר בסין בהגיעו לארץ.

<עמיחי גלר: פעם הוא היה מגיע לארץ, לפני הורדת המכס, ב-13 ומשהו שקלים והיום הוא מגיע בתשעה ומשהו שקלים.

<עמיחי גלר: כלומר, חלק מההורדה לציבור - - -

איתן ברושי: אלה לא דגים חיים.

<עמיחי גלר: כן.

<עמיחי גלר: הכול מדובר על דגים קפואים.

איתן ברושי: דגים מתים כמו שהיינו אומרים עת אכלנו בקלה בצבא.

משה גפני: אתה יודע לגבי הדגים האחרים?

משה גפני: יש לך תשובה?

<תמר לוי בונה: יש לי תשובה.

<תמר לוי בונה: קרפיון ובורי ירדו בכחמישה-שישה אחוזים, שאלה הדגים האחרים.

<עמיחי גלר: ולנו המחירים ירדו ב-40-35 אחוזים, למגדלים.

איתן ברושי: עוד שאלה לאנשי האוצר.

משה גפני: נעשה סדר.

משה גפני: האמנון ירד ב-22 אחוזים.

<עמיחי גלר: רק האמנונים הקפואים.

<עמיחי גלר: אני מבקש לדייק.

איתן ברושי: לא דגים חיים.

<עמיחי גלר: אלה לא הדגים הטריים.

משה גפני: למה החלטתם להקפיא את זה?

משה גפני: אני חושב שזאת החלטה נכונה אבל למה החלטתם?

<תמר לוי בונה: אנחנו רוצים לחזק את התעשייה בארץ.

איתן ברושי: אפשר לקבל בכתב את האמירה הזאת?

<תמר לוי בונה: כדי לאפשר לענף להתאושש, ובהתאם לנתונים שהענף העביר לנו, בדקנו את הנתונים לעומק והחלטנו שנכון להקפיא את ירידת המכס בשנה הזאת בשל נתוני הפדיון.

משה גפני: אני מכבד את ההחלטה שלכם.

משה גפני: אני גם אבקש לאשר אותה אבל אני רוצה רק לומר לך שאם מדובר על שנה, מה יהיה בשנה הבאה אני לא יודע.

משה גפני: יכול להיות שבשנה הבאה תהיינה בחירות.

משה גפני: שנה הבאה היא כבר שנה שמבחינת עבודת הכנסת והממשלה, אנחנו צפויים לזעזועים כאלה או אחרים.

משה גפני: אני לא יודע עוד.

משה גפני: לא שאני מנבא משהו אבל.

משה גפני: אם ההחלטה שלכם היא החלטה בעיניים פקוחות, אני חושב ששנה זה לא נכון.

משה גפני: אני חושב שצריך לעשות את זה קבוע.

משה גפני: אם אתם רוצים להביא את הפעימה הזאת, אתם יכולים להביא בצו רגיל.

משה גפני: אין בעיה גדולה.

משה גפני: השר יכול לחתום על צו.

משה גפני: אני רואה שהעמדה שלכם היא עמדה שאני מברך עליה.

איתן ברושי: אני רוצה לשאול עוד שאלה לפני שאני מדבר.

<תמר לוי בונה: אנחנו במהלך השנה נבחן שוב את נתוני הפדיון.

<תמר לוי בונה: כרגע אנחנו חושבים שנכון להמשיך במתווה הנוכחי המדורג ואם אנחנו נראה ירידות נוספות בפדיון, נשב עם המגדלים, עם משרד חקלאות, ונעשה את התהליך שעשינו השנה.

משה גפני: בסדר.

משה גפני: בינתיים נאשר את זה קבוע.

<תמר לוי בונה: הצו מדבר על דחייה.

איתן ברושי: הצו יכול להשתנות.

<תמר לוי בונה: אני מבקשת לאשר את הצו כלשונו.

משה גפני: בסדר, אבל הסברתי.

משה גפני: אולי דיברתי לריק, אבל הסברתי ששנה זה לא טוב.

משה גפני: שנה זה זמן שבו יכולים להיות מצבים - - -

איתן ברושי: לא רק זה אלא גם אי אפשר השקעות כל שנה.

משה גפני: רגע.

משה גפני: שנה זה לא טוב.

משה גפני: אני מציע קבוע ואתם יכולים לבחון את זה במהלך השנה.

משה גפני: אם יתברר שצריך באמת את הצו מחדש, יהיה צו חדש.

<תמר לוי בונה: אנחנו פיצינו ונתנו מענקי תמיכה למגדלים בהתאם לצו של ירידת המכס הזה, 30 מיליון שקלים בתמיכות ישירות.

<תמר לוי בונה: בשנה שעברה 50 מיליון שקלים.

איתן ברושי: בכל זאת עצרתם את המהלך כי הבנתם שהתמיכות לא מגבות את המהלך.

איתן ברושי: גם לא יזמתם את זה.

איתן ברושי: אתם לא עמדתם בלחצים שלנו.

משה גפני: איתן, אתה מכיר את זה אבל אני לא מכיר את זה ואני צריך לדעת.

משה גפני: נתת תמיכות, בסדר.

איתן ברושי: פעמיים שר האוצר חזר בו.

משה גפני: אני לא אומר ולא חולק עליך.

משה גפני: אני לא נכנס לשאלה הזאת.

משה גפני: אני מכבד את האמירה הזאת.

משה גפני: אני מבקש שזה לא יהיה לשנה אלא שזה יהיה קבוע.

משה גפני: אם אתם תגיעו למסקנה אחרי שאתם יושבים עם המגדלים שצריך לעשות פעולה נוספת ולהגיש צו חדש על הפחתת המכס, אתם יכולים בכל עת לעשות את זה.

<תמר לוי בונה: לצערי במצב ענייניים של הצעה זו, אני אבקש לשלוח את הצו ולבדוק מה המשמעויות של זה.

<תמר לוי בונה: אנחנו פיצינו את המגדלים.

איתן ברושי: אפשר לקיים את הדיון לפני שאת מקבלת החלטות?

<שגית אפיק: את לא יכולה למשוך את הצו כיוון שמדובר בצו תעריף המכס שנכנס כבר לתוקף.

<שגית אפיק: הוא פורסם ויש לך 60 ימים בהם או שאנחנו מאשרים או שאנחנו מבטלים אותו או שאנחנו מצביעים עליו בשינויים בשיח אתך.

<שגית אפיק: את לא יכולה למשוך אותו.

<שגית אפיק: זה לא מצב של חקיקת משנה רגילה.

<שגית אפיק: זאת בקשה לשינוי.

משה גפני: לא סיימנו את הדיון.

איתן ברושי: ממילא אתם עושים מה שאתם רוצים.

איתן ברושי: אני רוצה לדבר.

משה גפני: אני הולך לתת לך.

משה גפני: למה אתה צריך להגיד לה?

משה גפני: היא בסדר גמור.

משה גפני: רק אם אפשר בבקשה גברת תמר, לא צריך למשוך את הצו אם אפשר או אי אפשר, סביר להניח שאי אפשר, כשאנחנו עדיין בשיח.

משה גפני: את יכולה להגיד לי שהממונים עליך אמרו שזה יהיה רק לשנה ואם לא, אז לא יכולה להסכים.

משה גפני: זה בסדר.

משה גפני: את לא צריכה כבר למשוך את זה.

משה גפני: איתן ברושי, בבקשה.

איתן ברושי: יש לי שאלה לפני כן.

משה גפני: דבר אליה בנימוס כי היא פקידה שעושה את עבודתה נאמנה.

איתן ברושי: שולחים אלינו פקידים במקום שרים.

משה גפני: מה אתה רוצה, ששר יבוא להסביר לך את צו הדגים?

איתן ברושי: למה לא?

איתן ברושי: הוא רוצה אישור לתקציב.

משה גפני: עם כל הכבוד, השר במיאמי.

איתן ברושי: הוא חוזר.

איתן ברושי: שנית, אני רוצה לברך את השר שבא בניגוד לתחזיות לבקש להעלות את המכס.

איתן ברושי: בעצם מה שאומר יושב ראש הוועדה הוא מה אכפת לכם ללכת לקראתנו, ממילא השר יכול לקום בבוקר, להתעורר מחלום ולחתום על צו להוריד מכסים.

איתן ברושי: הוא חלם שיבואו דגים בזול ויוקר המחיה ורמי לוי יתחזק.

משה גפני: עוד פעם רמי לוי.

משה גפני: די כבר עם רמי לוי.

איתן ברושי: שמע, אי אפשר לוותר עליו כי הוא הדליק משואה.

איתן ברושי: הממשלה עשתה ממנו אור לגויים וחושך ליהודים.

איתן ברושי: מה שאני אומר כרגע זה שממילא אתם יכולים להוריד את המכס.

איתן ברושי: אז מה אכפת לך מה שנחליט?

איתן ברושי: להעלות אתם צריכים אותנו.

איתן ברושי: תראו איזו מדינה עקומה.

איתן ברושי: להעלות צריך אותנו, להוריד - אתם עושים מה שאתם רוצים.

איתן ברושי: אז מה אכפת לך שאנחנו נחשוב שהצלחנו לשנות משהו?

איתן ברושי: אבל לא זאת הנקודה.

איתן ברושי: אני רוצה לשאול, לפני אני אומר משהו, האם זה נכון, אדוני היושב ראש, שהדגים בסין מסובסדים.

איתן ברושי: למיטב ידיעתי, כן.

איתן ברושי: אם הדגים מסובסדים, אני אומר לכם שזה פשע לאומי.

איתן ברושי: ראש הממשלה התחייב לנו עוד בטרם החקירות שאם יש תחרות, היא תחרות הוגנת.

איתן ברושי: מה שאתם עושים, אני חושב שזה לא הוגן ולא חוקי ולא מוסרי.

איתן ברושי: אם המוצר מסובסד בחוץ לארץ, אתם מביאים אותו לארץ והוא מתחרה בגידול של המגדלים בעמק המעיינות.

איתן ברושי: אדוני היושב ראש, אתה לא מקשיב לתקשורת בשבת, אבל ב-6:00 בבוקר אני דיברתי עם ראש המועצה בעמק המעיינות, בעקבות זה שאני כבר בבוקר הבנתי שקורה משהו.

איתן ברושי: הוא עוד לא הבין אבל הוא רק אמר לי שהיו כאן הרבה הליקופטרים.

איתן ברושי: בסופו של דבר ראינו, וזה קשור גם לשיקולים במדיניות קו העימות וההטבות, מאיפה התחיל האירוע, מעמק המעיינות ובית שאן.

איתן ברושי: תקשיבי לידיעת הארץ.

איתן ברושי: לא הכול נולד בפקידות האוצר.

איתן ברושי: מעמק המעיינות ובית שאן לאורך עמק הירדן, רמת הגולן, גבול - - -

משה גפני: לא נראה לי שהיא רוצה לקחת אותך בתור מורה.

איתן ברושי: אין לה ברורה.

איתן ברושי: גבול רמת הגולן, גליל עליון עד הגליל המערבי.

איתן ברושי: זאת הייתה הקשת עוד לפני שכל הארץ הייתה באזעקה.

<עמיחי גלר: דרך אגב, המזל"ט נפל בתוך בריכת דגים.

איתן ברושי: לכן אני אומר שאם היינו מדברים באיזה מכנה משותף, אדוני היושב ראש, הצעתי לשר כחלון לפני כמה ימים בשיחה אישית שיכנס את חברי ועדת הכספים, מה שגם הצעתי לך, ולא כאן אלא אצלו, כי מה שיקרה כאן בעוד כמה ימים, כאשר שר האוצר יציג את תקציב המדינה, יהיה כאן קרקס.

איתן ברושי: יבואו חברי כנסת שלא באים לכאן אף פעם, גפני יתקשה להשתלט על הישיבה וכל אחד ירצה כותרת אבל דיון לא יהיה כאן.

משה גפני: למה אתה איש פסימי?

משה גפני: למה?

איתן ברושי: כי אין לנו שום מכנה משותף עם פקידות האוצר על יעדי המשק והכלכלה בישראל, בטח לא על החקלאות.

איתן ברושי: אנחנו פועלים ללא קשר ליכולת משותפת ליצור מדיניות שנדרשת.

איתן ברושי: מה יקרה היום?

איתן ברושי: הקואליציה תצביע בעד בלי שהיא למדה א התקציב, האופוזיציה תצביע נגד בלי שהיא מבינה את התקציב, וזה ייראה שיא ההתקדמות למאה ה-21.

איתן ברושי: זה רציני?

משה גפני: מה אתה רוצה ממנה?

משה גפני: היא עשתה את זה?

איתן ברושי: לא.

איתן ברושי: אני מדבר גם אליך.

משה גפני: אלי זה בסדר.

איתן ברושי: אמרתי אתמול שהכנסת יותר דומה לתנועת נוער מאשר למקום שצריך לגלות אחריות על מדינת ישראל.

משה גפני: ועכשיו בנוגע לדגים.

איתן ברושי: עכשיו בנוגע לדגים.

איתן ברושי: החקלאות נמצאת באחת השעות הקשות ביותר שהיו מאז הקמת המדינה בעיקר בגלל יבוא פרוע שכאילו אנחנו אשמים ביוקר המחיה.

איתן ברושי: המחיר, ראיתי היום שקיבלתי מאה טלפונים בנושא פשיעה חקלאית, אני מודה לשר האוצר שנאות לבקשתי לקיים אצלו בלשכה דיון על פשיעה חקלאית אבל אני אומר לכם חבריי מהאוצר שזה לא מספיק לדעת לספור אלא צריך גם לדעת לשים את זה בהקשר הנכון.

איתן ברושי: נטפלתם לדגים שהם בקושי 20 אחוזים מהדגים שאוכלים בישראל.

איתן ברושי: אפשר להביא את הכול מחוץ לארץ ובוודאי עמק המעיינות הוא אחת הפרנסות הגדולות שלו.

איתן ברושי: מה אתם רוצים?

איתן ברושי: מה זה שנה?

איתן ברושי: אתם יודעים מה?

איתן ברושי: אם הייתם פעם מנהלים משהו בחיים, הייתם יודעים שאין זמן שנה.

איתן ברושי: אין מושג כזה.

איתן ברושי: צריך זמן ארוך יותר.

איתן ברושי: אלה שיקולים מסחריים, כלכליים, השקעות.

איתן ברושי: מה אתם רוצים?

איתן ברושי: שהם ישקיעו עכשיו כסף בהגנת הסביבה בדגים ובעוד שנה הם לא רווחיים?

איתן ברושי: אתם לא מתנהגים נכון ואין לכם מושג על מה אתם מדברים.

איתן ברושי: אני מבקש גפני שנצביע על ההצעה.

איתן ברושי: אנחנו לא נסכים להפחתה הזאת של שנה.

איתן ברושי: תצביע על מה שאתה אומר.

משה גפני: מה זה נצביע על מה שאני אומר?

משה גפני: היא תגיד שהיא לא מסכימה.

איתן ברושי: היא לא מסכימה, שתחזור.

איתן ברושי: אז נעשה עוד שבוע עוד דיון.

איתן ברושי: בינתיים הצו בתוקף.

איתן ברושי: גם אנחנו לא מסכימים.

איתן ברושי: עם כל הכבוד, אנחנו הריבון.

איתן ברושי: תודה.

משה גפני: תודה רבה.

משה גפני: מישהו מחברי הכנסת רוצה להתייחס?

מוסי רז: אני רוצה להצטרף לדבריו של מדריך הגרעין שלי איתן ברושי.

מוסי רז: הוא צודק.

מוסי רז: אני רוצה להגיד שיש לי עוד שתי סיבות שלא מוזכרות כאן ואני זה שאזכיר אותן.

מוסי רז: מלבד החקלאות ויוקר המחיה והדברים שאיתן הזכיר, נושא הגנת הסביבה.

מוסי רז: הטירוף הזה של יבוא שאיננו מוצדק כלכלית, הוא גם מזהם את העולם שאנחנו חיים בו.

מוסי רז: כמובן הנושא הטבעוני.

מוסי רז: אני נגד העלאת צריכת הדגים שזה מה שגורם להסרות המכסים האלה.

מוסי רז: אני מוסיף את שני אלה לכל הנימוקים של איתן.

איתן ברושי: הוא חקלאי מכפר חסידים שבא עם אבא שלו ליום שמוקדש לגוש קטיף.

איתן ברושי: אבא שלו הביא אותו לכנסת וגם את הבן.

משה גפני: למה לא אמרת מהתחלה שאיתמר הוא אח שלך?

איתן ברושי: הוא חקלאי גדול מכפר חסידים ומודאג מהמדיניות של האוצר נגד החקלאות.

<עמיחי גלר: אני מארגון מגדלי הדגים.

איתן ברושי: קיבוץ ניר דוד.

<עמיחי גלר: קיבוץ ניר דוד.

<עמיחי גלר: אחד שהתעורר ביום שבת ב-4:30 בבוקר, המזל"ט נפל לבריכת דגים.

<עמיחי גלר: אני קודם כל רוצה לומר כמה מלים לטובתה של תמר.

<עמיחי גלר: היו לנו הרבה ויכוחים קשים לאורך השנה.

<עמיחי גלר: זה לא סוד שההסכם שחתמנו לפני שנה, חתמנו עליו כמו על הליכה לקנוסה אבל קיווינו שבהסכם הזה יש לנו בשורה ויש בהסכם הזה כל מיני בשורות שאולי אולי מתחילים לראות את הפירות שלהם עכשיו.

<עמיחי גלר: כמו שאיתן אמר, גידול דגים לוקח הרבה זמן.

<עמיחי גלר: להגיע ממצב של נפילה בהכנסות, לא ניכנס כאן לפירוט, אבל כל הנפילה הזאת בהכנסות, רובה ככולה כתוצאה מנפילת המחיר של הדגים הסינים.

<עמיחי גלר: אני גם לא רוצה להתייחס לדגים הסינים.

<עמיחי גלר: אני חושב שמה שקורה, מעבר למילה שנעשה כאן פשע, פשע כי הדגים האלה מגיעים לארץ בלי בדיקה אמיתית ואני עומד מאחורי מה שאני אומר, אבל נעזוב את זה.

<עמיחי גלר: אני חושב שבהחלט ההסכם במתכונת הזו של שבע השנים נותן לנו סיכוי.

<עמיחי גלר: הוא עם הרבה בעיות.

<עמיחי גלר: ראינו שהוא לא עזר יותר מדי בשנה הנוכחית.

<עמיחי גלר: אני כן חושב שאנחנו עם האוצר, עם הקריאה שלכם, אני לא יודע אם כן תחליטו שעכשיו לא מורידים מכס בכלל, הרי בסך הכול אנחנו חתומים על מעין הסכם שכן מורידים מכס אלא אם, אני כן חושב שצריך לבוא במשא ומתן עם האוצר ולנסות לשנות את המתווה הזה של ה-שש-שבע שנים.

<עמיחי גלר: אני חושב שגם הם קצת מביניים את זה, שהם הלכו רחוק מדי עם הסיפור הזה של הורדת המכס, בטח הורדת המכס הראשונה שהייתה מטורפת לחלוטין.

<עמיחי גלר: אנחנו ענף של 81 שנים במדינה.

<עמיחי גלר: מוסי הזכיר את הצד הירוק של העניין.

<עמיחי גלר: בלי בריכות הדגים, לא היה לנו טבע במדינת ישראל ואת זה צריך להבין.

איתן ברושי: כמה הולכים להשקיע עכשיו באיכות הסביבה בשדרוג הבריכות וכל נושא המים?

איתן ברושי: מדובר כאן על מאות מיליוני שקלים.

<עמיחי גלר: מדובר כאן על נניח 88 מיליון, על 80 מיליון שאנחנו מקבלים ועוד אנחנו צריכים להשקיע גם כך וכך מיליוני שקלים.

<עמיחי גלר: 60 אחוזים.

<עמיחי גלר: הנקודה היא, מה להשקיע.

<עמיחי גלר: מחר מחיר המים עולה ב-30 אגורות וכל הסיפור הזה רוצים להוריד את מחירי הדגים בארץ, אז מחירי הדגים בארץ יעלו בעוד שניים-שלושה שקלים אם יעלו את מחירי המים ב-30 אגורות.

<עמיחי גלר: זה לא שייך לכאן כמובן.

איתן ברושי: גם תיקון 27 הוא עבודה של האוצר.

משה גפני: איתן, לא צריך בכל דבר להתערב.

<עמיחי גלר: אני בכל אופן מסתכל בתקווה כי זה ענף עם מסורת והוא מתקדם ואנחנו מקווים להמשיך בענף הזה ולספק למדינת ישראל דגים.

משה גפני: יש עוד מישהו שמבקש להתייחס?

משה גפני: מה את אומרת?

<תמר לוי בונה: אם תרצו, ניתן לקיים על כך דיון בהמשך.

<תמר לוי בונה: בעת הזו אנחנו לא מסכימים להצעה.

<תמר לוי בונה: אנחנו מבקשים להשאיר את הצו שהגשנו על כנו שזה אמר שהפעימות נדחות לשנה.

<תמר לוי בונה: כפי שעמיחי, אני מקווה, יודע, אנחנו מחויבים להסכמים ואנחנו עושים ככל שאנחנו יכולים לעמוד בהם.

משה גפני: לשנתיים אתם מסכימים?

משה גפני: בגלל שכפי שאמרתי, בשנה הבאה יהיו בעיות.

<תמר לוי בונה: לא.

איתן ברושי: אז לא נאשר את התקציב.

איתן ברושי: גם לנו יש כאן כוח.

איתן ברושי: לא רק לכם.

איתן ברושי: נעכב את התקציב.

<תמר לוי בונה: אנחנו חתומים על הסכם מול המגדלים ואנחנו נעמוד בהסכם.

איתן ברושי: ההסכם הזה לא מחייב אותנו.

<תמר לוי בונה: לא.

<תמר לוי בונה: אני משתפת.

<תמר לוי בונה: אנחנו נראה שאם הפדיון של המגדלים נפגע, אנחנו נעשה כל שביכולתנו כדי לפעול כפי שאמור בהסכם.

<תמר לוי בונה: לכן אני מבקשת להתיר את הצו כפי שהוא בדחייה של שנה.

משה גפני: אני יודע שזאת העמדה.

משה גפני: בשנה הבאה, אנחנו לא יודעים מה יהיה.

משה גפני: אני חושב שאפשר לאשר את זה לפחות לשנתיים.

משה גפני: אני כבר לא מדבר על קבוע.

משה גפני: שנתיים.

<תמר לוי בונה: גם אנחנו לא יודעים מה יהיה השנה אבל אנחנו יודעים שנעשה ככל שביכולתנו כדי שנראה ונוכל לבחון במהלך 2018 את מצבו של הענף.

משה גפני: אבל תמיד בידיכם להפחית את המכס.

משה גפני: תמיד אתם יכולים לעשות את זה.

<שגית אפיק: הפחתה זה גם בלי אישור של הוועדה.

<שגית אפיק: אתם אפילו לא חוזרים לכאן.

<תמר לוי בונה: אנחנו חתומים על הסכם מול המגדלים ובמסגרת ההסכם יש מנגנון.

משה גפני: אם אני אשכנע את המגדלים שהם יסכימו, אפילו שהם חתומים, לשנתיים?

משה גפני: מה זה אתם חתומים על הסכם?

משה גפני: המגדלים רוצים קבוע.

<תמר לוי בונה: בעינינו לא נכון לדחות את זה בשנתיים.

<תמר לוי בונה: אנחנו חושבים שגם כאשר אנחנו חושבים על רווחתו של הצרכן, ובשקלול עם רווחתם של המגדלים, אנחנו חושבים שהמנגנון הנכון הוא לבחון את המתווה הזה במהלך 2018 ואז לקבל החלטה כפי שהגענו השנה וניתן לסמוך עלינו שאנחנו עומדים במילתנו.

<תמר לוי בונה: גם נגיע גם בשנה הבאה בהתאם לצורך, אם נראה שההשקעות שנתנו לא נשאו פרי.

משה גפני: אגף התקציבים הפך להיות לא בר שיח.

משה גפני: בכלל, על כלום.

<שגית אפיק: זה אגף תקציבים?

<שגית אפיק: זה רשות המסים.

משה גפני: תגידו, אתם בסדר?

משה גפני: ירדתי מהקבוע.

משה גפני: אני מבקש שנתיים.

משה גפני: גם אתם יודעים שבשנה הבאה יכולות להיות בעיות.

משה גפני: אז גם זה אתם לא מסכימים?

<שגית אפיק: בשביל הפחתה נוספת אתם לא צריכים לחזור לכאן.

<שגית אפיק: עידו, אתם פשוט מוציאים צו שהשר חותם עליו וזהו.

<שגית אפיק: אתם לא חוזרים לכאן.

<שגית אפיק: זאת אומרת, אם תעשו את הבחינה ב-2018 ותגיעו למסקנה שאתם צודקים, תעשו את ההפחתה.

<תמר לוי בונה: קודם כל, כאשר אנחנו עושים פגיעה כלשהי בחקלאי, אנחנו מפצים אותו גם אם מכוח החוק וגם אם לא.

<תמר לוי בונה: כאשר נרצה לעשות זאת שוב, כמובן שזה אומר לפתוח את ההסכם ולקבוע אותו מחדש.

<תמר לוי בונה: מעבר לזה, בעת הזו, זו התשובה שלי.

<תמר לוי בונה: אם אתם רוצים לתת לי זמן לחשוב על זה, אפשר לדחות את הדיון ולהיפגש כאן עוד שבוע אבל זו העמדה שלנו.

<שגית אפיק: יש לנו עד ה-21 לחודש, אז הצו פוקע.

משה גפני: אני יכול לעשות הפסקה.

<עידו סופר: כבוד היושב ראש, אפשר להיכנס לדיון הבא ובינתיים זה ייבדק.

משה גפני: בסדר.

משה גפני: בואו נעבור לדיון הבא.

איתן ברושי: מה הם בודקים?

משה גפני: עברת לעבוד באוצר?

איתן ברושי: אני לא סומך עליהם.

<יאיר בר עזר: לפני שהם הולכים, אני רוצה שהם יבינו שכל נזק בחקלאי, הוא סוגר והוא לא קם יותר.

משה גפני: תאמין לי שהם יודעים.

משה גפני: קיימנו על זה דיונים עת יצא הצו.

איתן ברושי: על מה הדיון עכשיו?

משה גפני: על ההפחתות.

משה גפני: על ההוזלות.

משה גפני: על מה שאתה מעלה כל הזמן.

משה גפני: אנחנו עוברים לנושא הבא, חשש מפיטורי אלפי עובדים בעקבות תכנית נטו הוזלות.